Szalay László Pál

[*Vivat, crescat, floreat Academia!*](https://dictzone.com/latin-magyar-szotar/vivat%20crescat%2C%20floreat%21)

A tiszta szellem, az elevenné változtató lélek és az eltántoríthatatlan cselekvés kisugárzásának helyén gyülekezetek december 10-én délután a Sárospataki Református Teológiai Akadémia barátai. Mint egy harcászati seregszemlém, úgy vonultak fel a református templom és kollégium kö-zött az ikonikus, meghatározó, korszakokat fémjelző személyek, a sereg élen pedig a kollégium zászlaja. Csak épp ez a sereg az élet egy másik sík-ján fogott „fegyvert” és nem is akárhol edzett vasakat markoltak fel, ha-nem a lélek kohójának reprezentánsait. Mintha az idő általános törvényei-nek az Ura egy picit félretette volna a következetességét, és a múlandóság jegyeit múlhatatlan értékekre cserélte volna. Az idő sűrűsödésének pilla-natához való hozzáférés, a time gate belépő kódja feloldásra került és pla-kátokon keresztül kiáltotta bele a világba: SRTA 70 / 30. A hozzáférés nyíl-vános mind offline, mind online formában, az akadémiai közgyűlés meg-nyitásra került.

A hálaadó alkalom egyik vezérigéje a pataki templom szószékéról, Pásztor Dániel püspök ajkártól hangzott el: *„Jó az Úr!”* (Náh 1:7) A törté-nelem/egyéni történet értelemzési keretét megadó mennyei szózat igaz-sága nem halványul semmiféle emberi érzület, historiai torzulás, teológiai zsákutca következtében. Az axióma axióma marad az ember kicsinyhitű-sége, zavarodottsága, az ég sötét felhői, tornádót prüszkölő égi paripái közepette is. A *„miért engedtére”* a felelet hatványozottan nehezebb a vak-buzgó hitnél. Az égi mezők kalászait morzsolgató ember nem csak szem-lélni, de érteni is akarja balsorsa nyilait. Pásztor Dániel püspök úr a daliás paripa megzabolázásához hasonlította a teológia 70 évvel ezelőtti sorsát, amikor kötőféken, vagy rövid pórázon vezetik a nemes állatot. Nem a maga elgondolása, kedve szerint mozdul, hanem attól függően, aki a póráza végén áll. A szűk keretek között is fel lehet ismerni a szolgálat, az engedelmesség, a hűség és a hit cselekedeteit.

Az ünnepi közgyűlés teológia és történelmi visszatekintéssel és helyzetértékeléssel folytatódott. Enghy Sándor professzor a teremtő, kreá-tor Istentől indult, aki mindent jónak alkotott meg, és eljutott egészen az újjáteremtő, rekreátorig, aki a pusztulás völgyében képes a halott cson-tokat új életre kelteni. Ezékiel prófétára az Úr ezeket az Igéket bízta: *„Így szól az én Uram, az ÚR: Íme, felnyitom sírjaitokat, és kihozlak sírjaitokból, én népem, és beviszlek benneteket Izráel földjére.”* A Lélek a négy égtáj felől meg-érkezett és megelevenítette és megeleveníti a száraz csontokat is. Csorba Dávid a 126. zsoltár szerepét emelte ki a teológia viszontagságos történe-tével kapcsolatban. A sorsfordító pillanatokban újra és újra visszhangként, refrénként, emlékeztetésként az Ige tisztán és érthetően a helyére teszi a lelkek sóvárgását, nyugtalanságát, kétségét és örömét. A 126. zsoltár hang-zott el a kollégiumi igazgatótanács ülésén 1951-ben Nagy Barna tolmá-csolásában*: „hozd vissza Uram a mi foglyainkat, mint patakokat a déli földről.”* Ennek a zsoltárnak a bíztatása, volt, hogy egyenesen az Egyesült Álla-mokból érkezett. Patak egykori, 344. szeniorától, Bertalan Imrétől, aki a teológia újraindítása alkalmából hozta az óhazába a drága Igéket, amikor egyidejűleg az aranyjubileumára és doktorrá avatására is sor került. Csorba Dávid a zsoltárt újra aktualizálta gondolatai zárásaképpen, amikor a harma-dik versét idézte: *„Hatalmas dolgokat tett velünk az Úr, ezért örvendezzünk.”*

A közgyűlés kitüntetések átadásával folytatódott, amikor két, a teológia és a kollégium életében múlhatatlan érdemeket szerző egykori professzor méltatása következett. Először a 90 esztendős Benke György került a figyelem középpontjába, akit Dienes Dénes professzor laudált. A hosszú, tevékeny és áldott életpálya gyülekezeti, egyházszervezői és tudományos területen is kiemelkedő eredményeket mutat. Benke György nem csak járt a Sárospataki Református Kollégiumba, mint kisdiák és egy évet, mint teológus, hanem később a tudományos gyűjteménynek és a teológiának is lehetett szorgos napszámosa. Nyugdíjba a teológia rektori székéből vonult. A teológia újraindításában neki is és a másik kitüntetett, Győri István munkájának elvitathatatlan szerepe volt. Győri professzor laudálását egykori tanártársa Jaap Duedens végezte. Akinek holland szár-mazása, többnyelvűsége, felettébb ízessé teszi a magyar nyelven történő megszólalását. Mélyreható elemzésében sok személyes vonásról emléke-zett meg, mint a természet szeretetére való nevelés, a görögországi utazás a diákokkal, a Varga Zsigmond-féle görög nyelvkönyv újrakiadása a ta-nítványok bevonásával. Beszédének csúcsán Győri Istvánt a teológus hall-gatók atyjának, feleségét, Ibolyát, pedig anyjának nevezte. A Kollégiumért Díjakat a méltatások után Pásztor Dániel püspök úr adta át.

Az ünnepség a teológia imatermében folytatódott, ahol Szatmári Emília és Csorba Dávid, mint az alkalom szervezői végezték a konferálás hálás feladatát. Két részre tagolódott az ünnepi együttlét. Egyrészt a teo-lógia bezárásáról és az újra indításáról való történelmi megalapozottságú és személyes hangvételű megszólalások, valamint a teológia négy 65 esz-tendőt betöltött professzorának a köszöntése. A történelmi megalapozást Dienes Dénes professzor, a személyes visszaemlékezéseket pedig Benke György, Szabó Dániel és Molnár Sándor tették meg. Fergeteges tabló rajzolódott ki a jelenlévő hallgatóság előtt. Történelmi és jelenvaló sze-mélyek rajzolódtak ki a képzelet falán, amint a nagy öregek és az első vég-zett évfolyam képviselője az emlékek tárházában elkezdett matatni. Dienes Dénes kiemelte előadásában, hogy mennyire nem volt megalkuvó és lojális a rendszerrel a kerület és a teológia. Nem szolgáltatták ki az evan-gélium ügyét a kommunista hatalom kénye kedvének. Ugyan a legtöbb, amit tehettek a lelkiismeret szava volt, de statisztálni nem akartak az ördögi tervhez.

Benke György azokat a tanáregyéniségeket vonultatta fel, akik a pataki kollégium lelkületét meghatározták. Személyes élményekben és történelmi adalékokban nem volt hiány, kezdve a nagy emberek látogatá-sától felidézve Rákosi Mátyás és Péter János pataki vizitációját. A sáros-pataki teológusok debreceni átvétele következményeinek ismeretét is ár-nyalta azzal, hogy a Molnár Ambrus és Szigeti Jenő beszélgetéséből le-szűrhető frakciózást, gyűlölködést, maga az elbeszélő nem tapasztalta.

Szabó Dániel a teológia újraindulásának mámorát idézte vissza. A támogatók sokaságát, akik minden segítséget igyekeztek megadni, a kül-földi barátokat, élükön Eugene Osterhaven professzorral. Beszélt arról, hogy miként tették ki az előkészületi szakaszban a Püspöki Hivatalra, hogy 0-24 -ig nyitva táblát. Aztán a professzorok és diákok Patak irányába történő mozgósításáról mesélt. Elmondta milyen maratoni tárgyalás végén sikerült az első Patakon lakó professzort, Győri István meggyőznie az ügy fontosságáról. Aztán arról, hogy a Debrecenbe fel nem vett diákok adatait, hogyan szerezték meg úgymond a szemetesből.

Molnár Sándor pedig mint az első végzett évfolyam képviselője arról anekdotázott, hogy miként jöttek ide, és kiket találtak itt. Volt itt megmagyarázhatatlan takarítónői látomás, életmentés a Bodrogon, fele-ségre találás, szóval valóban minden. Diáktársak, tanárok, kurzusok, vizsgák, a kollégiumi élet hangulata kivétel nélkül előkerült. Elhangzott a város magnetikus erejét firtató költői kérdésre a szlogenszerű válasz: *„Mert Patak, az Patak.”*

A Pataki Szellem megidézése után, ha lehet még ünnepélyesebben folytatódott az alkalom, hiszem 4x65 év előtt tisztelgett a kollégium közössége: Fodor Ferenc, Szathmári Béla, Enghy Sándor és Dienes Dénes. A köszöntések az élet- és jellemrajzot, valamint teológus karakterisztikát egyaránt kimerítették. Az elérzékenyülés és a nevetés egyaránt kerülgette a felköszöntötteket, nem győzték a gombócot a torkukból nyeldesni A kötelező maszk jótékonyan elfedte az arcukra ülő érzelmek rohamait. Nem akármilyen ajándékokat készítettek a számukra, hanem egy – egy köszöntő kötetet, ahol pályatársak, barátok, családtagok, atyák és fiak egyaránt nemes, veretes, személyes, szakmai írásokkal fejezik ki meg-becsülésüket.

Az emlékezést és ünneplést szervezők az alkalom végén azt kérték a jelenlévőktől, hogy a teológia megszüntetése és újraindulása kapcsán őrzött történeteket ne tartsák magukban. Ez a nap nem volt elegendő arra, hogy mindenki megszólaljon, és átadja azt, amit a számára jelent az Alma Mater. A személyes történetek minden formája érdekli a korszakot kutató Szatmári Emiliát és Csorba Dávidot, akik egy digitálisan is hozzáférhető gyűjteményt szeretnének létrehozni. A közös szelfik után a Mudrány Étterem várta a vendégeket, hogy csillapítsák egyrészt étvágyukat, és a beszélgetések labirintusában a kíváncsiságukat is a rég nem látott isme-rősök, barátok iránt. Élj, növekedj, virágozz továbbra is, még inkább drága pataki Akadémia, hogy kapuid hosszú ideig nyitva álljanak a régiek és az újonnan betérők előtt!